Ματθαίος Αλεξανδρείας

Ο Ματθαίος, ο λεγόμενος Ψάλτης, ήταν Πάπας και Πατριάρχης Αλεξανδρείας την περίοδο 1746-1766.

Γεννήθηκε στην Άνδρο. Διετέλεσε μοναχός της Μονής Κουτλουμουσίου του Αγίου Όρους και κατόπιν Μητροπολίτης Λιβύης και ηγούμενος της Μονής Ζλατάρι της Βλαχίας.

Στις 18 Αυγούστου 1746 εξελέγη Πατριάρχης ΑλεξανδρείαςΒασίλειος Μπακούρος, Ο Οικουμενικός Πατριάρχης Σαμουήλ Α΄ Χαντζερής ο βυζάντιος, σελ. 145. Κατέβαλε πολλές προσπάθειες, παρά τα οικονομικά προβλήματα, να επισκευάσει ναούς, ιδρύματα και Πατριαρχικά κτίρια. Αντιστάθηκε στην Παπική προπαγάνδα εις βάρος των Ορθοδόξων της Αιγύπτου. Τέλος, κατέβαλε ανεπιτυχείς προσπάθειες για ένωση της Ορθόδοξης με την Αιθιοπική Εκκλησία, κατόπιν αιτήματος του Βασιλιά της Αιθιοπίας Νεγού Ιησού Β’.

Διώχθηκε από Διοικητές της Αιγύπτου και τελικά παραιτήθηκε από το Θρόνο στις 9 Ιουνίου του 1766. Επέστρεψε στη Μονή Κουτλουμουσίου, στην οποία αφιέρωσε όλη του την προσωπική περιουσία και κατέβαλε προσπάθειες να ανορθώσει την ανατολική της πτέρυγα που είχε καεί. Επίσης, έκτισε την Τράπεζα της Μονής. Το 1774 συμμετείχε σε Σύνοδο που συνεκλήθη στο Άγιο Όρος για την αντιμετώπιση της έριδας των ΚολλυβάδωνΜπακούρος Βασίλειος, Ο Οικουμενικός Πατριάρχης Σαμουήλ Α΄ Χαντζερής ο βυζάντιος, σελ. 484.

Εκεί απεβίωσε, το 1774 ή 1775Εθνικό Κέντρο Τεκμηρίωσης. 

 Παραπομπές 

 Πηγές 
 Ματθαίος Ψάλτης, Πατριαρχείο Αλεξανδρείας
 Μπακούρος Βασίλειος, Ο Οικουμενικός Πατριάρχης Σαμουήλ Α΄ Χαντζερής ο βυζάντιος: ο βίος και το έργο του (1700-1775), Διδακτορική Διατριβή, Εθνικό και Καποδιστριακό Πανεπιστήμιο Αθηνών (ΕΚΠΑ) 1998

 Περαιτέρω ανάγνωση 
 Δημητρίου Π. Πασχάλη, Ματθαίος ο άνδριος, πάπας και πατριάρχης Αλεξανδρείας και πάσης γης Αιγύπτου (1746-1767) : Βιογραφικόν σχεδάριον, Εστία 1901
 Τσελίκας Αγ., Ανέκδοτον γράμμα του πατριάρχου Αλεξανδρείας Ματθαίου προς την Ελληνικήν Αδελφότητα Βενετίας, 1754

Κατηγορία:Πατριάρχες Αλεξανδρείας και πάσης Αφρικής
Κατηγορία:Μητροπολίτες Λιβύης